Аляксандр Аляксандравіч Каркатадзе

Аляксандр Аляксандравіч Каркатадзе (нар. , Брэст) — беларускі гісторык і дэпутат.

 Біяграфія 
Нарадзіўся 16 лютага 1976 года ў горадзе Брэст.  

Скончыў Брэсцкі дзяржаўны ўніверсітэт імя А. С. Пушкіна па спецыяльнасці «Гісторыя і сацыяльна-палітычныя дысцыпліны», Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае будаўніцтва».  

Працаваў навуковым супрацоўнікам Брэсцкага абласнога краязнаўчага музея; навуковым супрацоўнікам, старшым навуковым супрацоўнікам, загадчыкам філіяла «Музей «5-ы форт»» Мемарыяльныага комплексу «Брэсцкая крэпасць-герой». Дырэктар Мемарыяльнага комплексу «Брэсцкая крэпасць-герой».  

Дэпутат Брэсцкага абласнога Савета дэпутатаў 29-га склікання.  

Дэлегат VI і VII Усебеларускіх народных сходаў.  

Выбраны ў 2024 годзе членам Савета Рэспублікі Нацыянальнага сходу Беларусі 8-га склікання ад Брэсцкай вобласці (вылучаны ад горада Брэста і Брэсцкага раёна). Член Пастаяннай камісіі Савета Рэспублікі па заканадаўстве і дзяржаўным будаўніцтве.  

Член працоўнай групы Нацыянальнага сходу Беларусі па дасягненні ЦУР; намеснік кіраўніка працоўнай групы па супрацоўніцтве з парламентам Султаната Аман; член працоўных груп па супрацоўніцтве з парламентамі Сацыялістычнай Рэспублікі В'етнам і Рэспублікі Сербія.  

Член Рэспубліканскага савета па гістарычнай палітыцы пры Адміністрацыі Прэзідэнта Беларусі.  

 Узнагароды 
Узнагароджаны нагрудным знакам Міністэрства культуры «За ўклад у развіццё культуры Беларусі», нагрудным знакам адрознення органаў пагранічнай службы «За дапамогу органам пагранічнай службы».  

Па выніках працы за 2021 год удастоены ганаровага звання «Чалавек года Брэсцкай вобласці» ў сферы культуры.  

 Крыніцы 

 Спасылкі 
 Профіль Аляксандра Каркатадзе на сайце Савета Рэспублікі

Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Дэпутаты Брэсцкага абласнога Савета дэпутатаў
Катэгорыя:Дэлегаты Усебеларускага народнага сходу 7-га склікання
Катэгорыя:Дэлегаты Усебеларускага народнага сходу 6-га склікання
Катэгорыя:гісторыкі Беларусі